NASTA PILDIRAAMAT
Tere!
Kas oled mõelnud selle üle,
et Jeesus ei olnud maa peal olles kunagi haige?
Jeesus nägi palju haigeid ja tervendas neid kõiksugu haigustest.
Kummaline, et Jeesus
ei nakatunud kordagi rasketesse nakkushaigustesse.
Kas tead, miks Jeesus ei jäänud haigeks?
Jeesus ise oli tervise allikas ning Jumala poeg.
Teda ei nakatanud inimeste haigused.
Seal ajal kui Jeesus maa peal oli, kartsid kõik inimesed väga üht tõbe.
See on üks kole haigus,
mille nimi on pidalitõbi, teise nimega leepra.
Piiblis räägitakse pidalitõvest, mis on üsna raske sõna.
Mitte keegi ei soovinud seda haigust ei endale ega ka oma vaenlasele.
See on nahahaigus.
Nahale tekivad punnid ja laigud.
Kui kohe ravida ei saa, siis muutub haigus hullemaks.
Tõbi põhjustab inimesele piina ja tohutult vaeva.
Seepärast tahavad haiged pidalitõve laigud nahal kinni siduda.
Kui nahale tekkisid haavandid, siis ka need seoti sidemeisse.
Siin näeme meest,
kes on oma nina sidemesse mähkinud.
Samuti lõua, kuhu pidalitõbi on levinud.
Kuna sel ajal kardeti väga
selle haiguse levikut, anti välja seadus või korraldus,
et pidalitõbised pidid oma kodunt, pere ja sõprade juurest lahkuma.
Nad pidid minema linnast välja, sinna, kus polnud inimesi.
Sageli elasid pidalitõbised koos, et vähemalt kellegagi suhelda.
Neil polnud enam hirmu nakkuse ees, sest kõik olid nakatunud.
Mõned elasid linnast väljas koobastes, mahajäetud ehitises või laudas.
Sel ajal polnud neil enam luba teiste inimeste läheduses elada.
Kas pole hirmus?
See oli karm elu.
Arstid olid sel ajal võimetud aitama.
Nad ei osanud seda haigust ravida.
Tänapäeval on selle haiguse vastu leiutatud tõhusad ravimid.
Kui kuskil maal haigus puhkeb, saadakse see ruttu kontrolli alla.
Soomes seda haigust enam pole.
Kuskil kaugel maal võib seda olla.
Õnneks on sellele ravim leitud.
Piiblis räägitakse kümnest mehest, kes kõik põdesid seda rasket haigust.
Pildilt võib näha, et nad olid kaugel inimasulatest.
Seal nad elasid üheskoos.
Vahel jätsid helded inimesed neile tee äärde söögikompsu.
Keegi ei julgenud neile läheneda,
kuid mõni vana sõber või sugulane sai neid pisutki aidata.
Muidugi ei tohtinud nad minna turule või kuskil töötada.
Nad pidid teistest eemale hoidma.
Lisaks oli veel selline korraldus, kui keegi sattus tulema teed mööda
ning ei teadnud, et nad on seal, pidid nad juba kaugelt hüüdma:
"Oleme pidalitõbised, ärge tulge siia!"
Kui keegi kuulis seda hüüdu, pööras ta ümber ja läks teist teed.
Ta ei julgenud lähemale minna, sest pidalitõve viirus võis nakatada.
Kindlasti olid need pidalitõbised kuulnud Jeesusest, kes tervendab.
Kuid neil oli mureks see, kui nad ka
oleksid tahtnud Jeesuse juurde minna, ei lastud neid linnarahva lähedalegi.
Pildilt näed nüüd pidalitõbiste valget nahalöövet.
Nahal on tekkinud ka põletik ja haavandid.
Mida nende haigete silmad nägid?
Kaugelt tee pealt paistab justkui Jeesus oleks tulemas.
Jeesus tuli neile lähemale.
Ta ei kartnud, kuigi nägi kohe, et seal on hulk pidalitõbiseid.
Kümme pidalitõbist meest.
Mehed hüüdsid juba kaugelt, et Jeesus ei tuleks neile lähemale.
Jeesus, halasta me peale, oleme pidalitõbised, halasta!
Jeesus jäi rahulikuks.
Kõik teised oleksid haigeid peljanud ning ära põgenenud.
Jeesus ütles neile sõbralikult: "Minge näidake endid preestritele."
Sel ajal oli seadus, et kui preester on otsustanud,
et inimene on pidalitõvest puhas, võib ta tagasi linna elama minna.
Pidalitõbised uskusid Jeesust
ning läksid otsekohe lähima preestri jutule,
kes võis elada paari km kaugusel või kaugemal.
Samal ajal kui nad hakkasid preestri juurde minema, juhtus ime.
Usun, et nende meeste seast hakkas ükshaaval kostma hõikeid.
Hei, minu pealt on pidalitõbi kadunud!
Vaadake, mu nahk on täitsa terve!
Valged ja punased plekid ja kõik muu on kadunud.
Järgmine hüüdis: "Vaadake, ka minu pealt on kõik läinud!"
Kõik kümme mõistsid järgemööda, et nad on pidalitõvest terveks saanud.
Näete, kui elevil ja rõõmsad nad on.
Nad viskavad koledad määrdunud sidemeid endalt ära.
Kiirustades mindi jooksujalu preestri juurde.
Nüüd oli hea joosta, sest pidalitõbi ei vaevanud enam jalgu ega midagi.
Jeesusel oli hea meel nende üle ja vaatas seda rõõmsat jooksu pealt.
Üks nende pidalitõbiste hulgast, kes oli samaarlane, oli kõige hüljatum.
Lisaks pidalitõvele
oli ta ka samaarlane, mistõttu ta ei meeldinud teistele.
Kummaline, kuid sel ajal ei koheldud samaarlasi hästi.
Ta oli ainus, kes jooksis tagasi Jeesuse juurde ja tänas teda.
Nagu pildilt näed, on ta maailma õnnelikum mees.
Jeesus sai väga rõõmsaks, kui see üks mees tuli Teda tänama.
Jeesus küsis: "Kus on teised üheksa? Kas nad ei saanudki terveks?"
Mees vastas: "Said ikka terveks, aga nad kiirustasid preestri juurde."
Jeesus oli väga rõõmus selle üle, et see ükski ta juurde tuli.
Jeesus ütles sellele mehele, et usk on sind päästnud.
Jeesus tahab meid täna õnnistada,
kuigi meil kellelgi pole nii koledat tõbe.
Kui oled ise või keegi sõber on haige,
ära unusta paluda Jeesust, et ta sind tervendaks.
Ta tervendab sind hea meelega ja teeb imesid.
Ka tänapäeval.
Nägemiseni!
Tõlge: Mare Peterson